O melón d'augua ye una fruita gran, d'entre 3 y 10 Kg de peso, con a crosta lisa y de color verda fosca-fosca u con rayas más claras que van a lo largo. A pulpa ye roya, pompuda y sucosa (contiene muita augua). A simient se troba en forma de pepas esparcidas por a pulpa. Como atras cucurbitacias, o rebús que queda d'haber-las minchau os humans (como por eixemplo a pela) i hai animals domesticos que les fa felera, como os latons.